stanford-oval/wikipedia huggingface dataset:
1984 (vuoden 1984 elokuva)

| 1984> Nineteen Eighty-Four |
| --- | --- |

Ohjaaja:  Michael Radford
Käsikirjoittaja:  Michael Radford
Perustuu:  George Orwellin romaaniin Vuonna 1984
Tuottaja:  Simon Perry
Säveltäjä:  Dominic Muldowney Eurythmics
Kuvaaja:  Roger Deakins
Leikkaaja:  Tom Priestley
Lavastaja:  Martyn Hebert Grant Hicks
Valmistustiedot
Valmistusmaa:  Yhdistynyt kuningaskunta
Tuotantoyhtiö:  Virgin Films Umbrella-Rosenblum Film
Levittäjä:  20th Century Studios Netflix
Ensi-ilta:  10. lokakuuta 1984 23. marraskuuta 1984 (Suomi)
Kesto:  111 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
1984 (Nineteen Eighty-Four) on vuonna 1984 ensi-iltansa saanut brittiläinen draamaelokuva, joka perustuu George Orwellin romaaniin Vuonna 1984 (1949). Elokuvan on käsikirjoittanut ja ohjannut Michael Radford ja sen pääosia näyttelevät John Hurt, Richard Burton, Suzanna Hamilton ja Cyril Cusack. 1984 jäi Burtonin viimeiseksi elokuvaksi ja se on omistettu hänelle.
Elokuva on vuoteen 1984 sijoittuva dystooppinen vaihtoehtohistoria, jossa toista maailmansotaa seuranneen ydinsodan jälkeen Britanniaa hallitsee totalitaristinen Oseanian suurvalta, jota johtaa kansalaisiaan tarkkaan valvova Isoveli. Maailmassa on – ainakin Oseanian propagandan mukaan – kaksi muuta suurvaltaa, Euraasia ja Itä-Aasia, joiden kanssa Oseania on vaihtelevasti liitossa tai sodassa.
Juoni

Elokuvan päähenkilö Winston Smith on Lontoossa asuva Puolueen rivijäsen, joka työskentelee Totuusministeriössä muokkaamassa historiankirjoitusta Isoveljen kulloisenkin linjan mukaiseksi. Winston on kuitenkin menettänyt uskonsa vallitsevaan järjestelmään; hän vierailee proletariaattialueella toimivassa panttilainaamossa ja merkitsee mietteitään salaiseen päiväkirjaan.
Eräänä päivänä Winston saa paperilapun, jossa toinen Puolueen rivijäsen, nuori nainen nimeltä Julia, kertoo rakastavansa häntä. He tapaavat syrjäisellä maaseudulla ja vaihtavat kriittisiä näkemyksiä maailmanjärjestyksestä ennen kuin harrastavat seksiä. Winston vuokraa edellä mainitun liikkeen yläkerrasta näennäisen turvallisen huoneen, jossa he voivat jatkossa tavata. Winston saa kollegaltaan O’Brienilta uuskielen sanakirjan, jonka sivujen välistä paljastuu vastarintaliikkeen johtajan Emmanuel Goldsteinin vallankumouksellinen kirjoitus.
Winstonin ja Julian suhde jatkuu jonkin aikaa onnellisena, mutta eräänä päivänä ajatuspoliisi tekee yllätysratsian vuokrahuoneeseen kesken heidän kohtaamisensa. Panttilainaamon omistaja herra Charrington paljastuu Puolueen kätyriksi. Winston ja Julia viedään Rakkausministeriöön. Siellä Winstonia aletaan kiduttamalla uudelleenkouluttaa Puolueelle uskolliseksi. Kidutusta johtaa O’Brien, jota hän luuli kanssaan samanmieliseksi. O’Brien väittää Goldsteinin kirjaa tarkoitukselliseksi valheeksi, jota on itse ollut kirjoittamassa muutamien muiden Puolueen sisäpiiriläisten kanssa. Lopulta Winston viedään Huoneeseen 101 ja altistetaan lapsuudestaan kumpuavalle pahimmalle pelolleen, raivokkaille rotille, jotka kiinnitetään häkissä hänen kasvoilleen. Viime hetkellä Winston murtuu täysin ja kieltää Julian.
Loppukohtauksessa Winston istuu kahvilassa, jossa hän aiemmin elokuvassa näki istumassa muita epähenkilöiksi julistettuja, ja kohtaa jälleen Julian. He juovat giniä ja keskustelevat vailla tunteita siitä, kuinka he ovat pettäneet toisensa. Julian lähdettyä Winston katselee telelähetystä itsestään tunnustamassa rikoksiaan ja anomassa kansalaisten anteeksiantoa. Kun Oseanian voitoista Pohjois-Afrikassa kertovassa uutislähetyksessä näytetään kuvaa Isoveljestä, Winston kääntyy pois ja kuiskaa: ”Rakastan sinua.” Elokuvan voidaan katsoa jättävän tulkinnanvaraiseksi, viittaako hän Isoveljeen vai Juliaan.
Rooleissa

| 0 | 1 | 2 |
| --- | --- | --- |
|   John Hurt   | … |   Winston Smith   |
|   Richard Burton   | … |   O’Brien   |
|   Suzanna Hamilton   | … |   Julia   |
|   Cyril Cusack   | … |   Charrington   |
|   Gregor Fisher   | … |   Parsons   |
|   James Walker   | … |   Syme   |
|   Andrew Wilde   | … |   Tillotson   |
|   Corina Seddon   | … |   Winston Smithin äiti   |
|   Rupert Baderman   | … |   nuori Winston Smith   |
|   John Boswall   | … |   Emmanuel Goldstein   |
|   Phyllis Logan   | … |   kuuluttaja (äänirooli)   |
|   Roger Lloyd-Pack   | … |   tarjoilija   |
|   Bob Flag  | … |   Isoveli (still-kuva)   |
Tuotanto

Ajatus Orwellin romaanin filmatisoinnista syntyi ohjaaja-käsikirjoittaja Michael Radfordin mielessä talvella 1983. Radford vasta aloitteli tuolloin uraansa, hänellä oli takanaan kaksi BBC:lle tehtyä elokuvaa. Romaanin elokuvaoikeuksia piti hallussaan chicagolainen juristi Marvin Rosenblum, joka oli yrittänyt, onnistumatta, saada elokuvaprojektia liikkeelle ilman kokemusta alalta. He pääsivät sopimukseen yhteistyöstä ja Radford ryhtyi laatimaan käsikirjoitusta. Radfordin mukaan se valmistui kolmessa viikossa.
Winston Smithin rooliin Radford halusi ehdottomasti John Hurtin, ja ilman tämän suostumusta hän olisi ehkä jättänyt koko elokuvan tekemättä. Toisaalta O’Brienin näyttelijän roolittaminen kesti ja kuvaukset ehdittiin jo aloittaa ilman tätä. Rooliin kysyttiin muun muassa Sean Connerya, mutta aikansa jahkailtuaan hän kieltäytyi. Lopulta rooliin valittiin Richard Burton, joka oli ollut harkinnassa alusta lähtien, mutta hän asui tuolloin Haitilla ja hänellä oli kyseenalainen maine alkoholistina. Siitä ei kuitenkaan ollut ongelmia kuvauksissa. Isoveli esiintyy elokuvassa vain valokuvassa. Roolin esittäjä valittiin The Guardianissa julistetun kilpailun kautta, johon osallistui Radfordin mukaan tuhansia ihmisiä.
487 eaa.

| --- | --- |
Vuosisadat: 500-luku eaa. · 400-luku eaa. · 300-luku eaa.
Vuosikymmenet: 500-luku eaa. · 490-luku eaa. · 480-luku eaa. · 470-luku eaa. · 460-luku eaa. · 450-luku eaa. · 440-luku eaa. · 430-luku eaa. · 420-luku eaa. · 410-luku eaa. · 400-luku eaa. · 390-luku eaa.
Vuodet: 500 eaa. · 499 eaa. · 498 eaa. · 497 eaa. · 496 eaa. · 495 eaa. · 494 eaa. · 493 eaa. · 492 eaa. · 491 eaa. · 490 eaa. · 489 eaa. · 488 eaa. · 487 eaa. · 486 eaa. · 485 eaa. · 484 eaa. · 483 eaa. · 482 eaa. · 481 eaa. · 480 eaa. · 479 eaa. · 478 eaa. · 477 eaa. · 476 eaa. · 475 eaa. · 474 eaa. · 473 eaa. · 472 eaa. · 471 eaa. · 470 eaa. · 469 eaa. · 468 eaa. · 467 eaa. · 466 eaa. · 465 eaa. · 464 eaa. · 463 eaa. · 462 eaa. · 461 eaa. · 460 eaa. · 459 eaa. · 458 eaa. · 457 eaa. · 456 eaa. · 455 eaa. · 454 eaa. · 453 eaa. · 452 eaa. · 451 eaa. · 450 eaa. · 449 eaa. · 448 eaa. · 447 eaa. · 446 eaa. · 445 eaa. · 444 eaa. · 443 eaa. · 442 eaa. · 441 eaa. · 440 eaa. · 439 eaa. · 438 eaa. · 437 eaa. · 436 eaa. · 435 eaa. · 434 eaa. · 433 eaa. · 432 eaa. · 431 eaa. · 430 eaa. · 429 eaa. · 428 eaa. · 427 eaa. · 426 eaa. · 425 eaa. · 424 eaa. · 423 eaa. · 422 eaa. · 421 eaa. · 420 eaa. · 419 eaa. · 418 eaa. · 417 eaa. · 416 eaa. · 415 eaa. · 414 eaa. · 413 eaa. · 412 eaa. · 411 eaa. · 410 eaa. · 409 eaa. · 408 eaa. · 407 eaa. · 406 eaa. · 405 eaa. · 404 eaa. · 403 eaa. · 402 eaa. · 401 eaa. · 400 eaa. · 399 eaa.
Tapahtumia

Egypti nousi kapinaan Persiaa vastaan.
Aiginan saari ja Ateena aloittivat sodan.
Alan Grant

| Alan Grant |
| --- | --- |

Luoja(t):  Michael Crichton
Näyttelijä(t):  Sam Neill
Ensi- esiintyminen:  1990 1993 (valkokankaalla)
Henkilötiedot
Luonteenpiirteet:  Laaja dinosaurustietämys
Suhteet
Tutut:  Ian Malcolm John Hammond
Infobox OKNimi-testi OK: 
Alan Grant on Michael Crichtonin luoma kuvitteellinen paleontologi, joka esiintyy Dinosauruspuisto -kirjassa ja Jurassic Park -elokuvasarjassa. Kirjan ja elokuvien lisäksi Grant nähdään myös useissa Jurassic Park -videopeleissä ja sarjakuvissa. Elokuvissa hahmoa näyttelee Sam Neill. Grant perustuu oikeaan paleontologi Jack Horneriin.
376

| --- | --- |
Vuosisadat: 100-luku · 200-luku · 300-luku · 400-luku · 500-luku
Vuosikymmenet: 290-luku · 300-luku · 310-luku · 320-luku · 330-luku · 340-luku 350-luku · 360-luku · 370-luku · 380-luku · 390-luku · 400-luku
Vuodet: 290 · 291 · 292 · 293 · 294 · 295 · 296 · 297 · 298 · 299 300 · 301 · 302 · 303 · 304 · 305 · 306 · 307 · 308 · 309 310 · 311 · 312 · 313 · 314 · 315 · 316 · 317 · 318 · 319 320 · 321 · 322 · 323 · 324 · 325 · 326 · 327 · 328 · 329 330 · 331 · 332 · 333 · 334 · 335 · 336 · 337 · 338 · 339 340 · 341 · 342 · 343 · 344 · 345 · 346 · 347 · 348 · 349 350 · 351 · 352 · 353 · 354 · 355 · 356 · 357 · 358 · 359 360 · 361 · 362 · 363 · 364 · 365 · 366 · 367 · 368 · 369 370 · 371 · 372 · 373 · 374 · 375 · 376 · 377 · 378 · 379 380 · 381 · 382 · 383 · 384 · 385 · 386 · 387 · 388 · 389 390 · 391 · 392 · 393 · 394 · 395 · 396 · 397 · 398 · 399 400 · 401 · 402 · 403 · 404 · 405 · 406 · 407 · 408 · 409
Tapahtumia

Hunnit riehuivat Balkanilla, monet gootit hakeutuivat Tonavan yli turvaan Rooman valtakunnan suojiin.
Kuolleita

Ermanarik, ostrogoottien kuningas
Vithimiris, ostrogoottien kuningas
Ai Kago

Ai Kago vuonna 2009
Ai Kago (jap. 加護 亜依, Kago Ai; s. 7. helmikuuta 1988 Naran prefektuuri) on japanilainen poplaulaja, näyttelijä ja idoli. Hän esiintyi Hello! Project -kollektiiviin kuuluvassa Morning Musume -yhtyeessä ja sen alaryhmissä vuodesta 2000 lähtien. Kago kuului Tanpopo-, Minimoni- ja W-yhtyeisiin.
Kago lähti Morning Musumesta soolouralle Hello! Projectin puitteissa vuonna 2004, mutta jäi kiinni tupakan polttamisesta alaikäisenä ja joutui vetäytymään hetkeksi julkisuudesta vuosina 2006–2007. Hän kuitenkin palasi viihdeuralle ja julkaisi singlen No Hesitation vuonna 2009.
Aiheesta muualla

Kuvia tai muita tiedostoja aiheesta Ai Kago Wikimedia Commonsissa
23 Librae

| 23 Librae |
| --- | --- |
Flamsteedin designaatio:  23 Librae
HD-designaatio:  HD 134987
Muut designaatiot:  23 Lib, HR 5657, Gl 579.4, Hip 74500, CD-24 11928, CP-24 5475, SAO 18327, and LTT 6066.
Fyysiset ominaisuudet
Näennäinen kirkkaus:  6,45 mv
Valovoima:  1,49 LO aurinkoa
Spektriluokka:  G4-5V
Väri-indeksi:  B-V  U-B
Lämpötila:  5700 K
Massa:  1,05 MO M☉
Säde:  1,25  RO R☉
Muuttujatyyppi:  luultavasti
Metallipitoisuus:  1,7 auringon
Ikä:  9 miljardia
Astrometriset ominaisuudet
Tähdistö:  Vaaka
Rektaskensio (J2000):  15h 13m 23 s
Deklinaatio (J2000):  -25° 18' 33"
Etäisyys:  81 valovuotta (25 parsekia)
Parallaksi:  38,16 ± 0,6 mas
Säteisnopeus:  77 km/s
Ominaisliike:  RA: mas/v  dekl.: mas/v mas/v
 Näkyy leveysasteiden 65° N  ja 90° S välillä. 
23 Librae on tähti Vaa’an tähtikuviossa. Tähti on juuri silmän erotuskyvyn alla ja näkyy kiikarilla. Tämä keltainen pääsarjan tähti muistuttaa jossakin määrin Aurinkoa. Tähden massa on 1,05 Auringon massa, säde 1,25 Auringon sädettä. Valovoima on 1,49 Aurinkoa ja lämpötila 5700 K.. Tähti on Aurinkoa vanhempi, 9 miljardia vuotta. Metallia on 1,7 kertaa niin paljon kuin Auringossa. Tähti liikkuu 77 km/s, mikä on kolme kertaa keskimääräistä enemmän.
Tähteä kiertävän eksoplaneetan ratasäde on 0,82 AU, soikeus 0,24 ja kiertoaika 258,3 päivää. Planeetan etäisyys vaihtelee 0,62–1,00 AU. Massa on yli 1,62.
Aiheesta muualla

HD 134987 -- High proper-motion Star (SIMBAD Query Result)
Star: HD 134987 (EPE)
23 Librae (Arkistoitu – Internet Archive) (Extrasolar Visions)
23 Librae b (Arkistoitu – Internet Archive) (Extrasolar Visions)
| --- | --- |
Tähdet:  β Lib, α2 Lib, σ Lib, υ Lib, τ Lib, γ Lib, θ Lib, 16 Lib, ι Lib, 37 Lib, κ Lib, δ Lib, ε Lib, 11 Lib, 48 Lib, 42 Lib, λ Lib, 36 Lib, α1 Lib, ν Lib, 12 Lib, μ Lib, 41 Lib, η Lib, 49 Lib, ξ2 Lib, ζ Lib, 30 Ser, 50 Lib, 32 Lib, 4 Lib, ξ1 Lib, 34 Lib, 18 Lib, 47 Lib, 25 Lib, ο Lib, 28 Lib, 26 Lib, 2 Lib, 5 Lib, 22 Lib, 30 Lib, 23 Lib, 17 Lib, 33 Lib, HD 141937, Gl 581
Eksoplaneetat:  23 Lib b, HD 141937 b, Gl 581 b, Gl 581 c, Gl 581 d
Ai Sugiyama

| Ai Sugiyama> 杉山愛 |
| --- | --- |

Henkilötiedot
Syntynyt: 5. heinäkuuta 1975  Jokohama 
Tennispelaaja
Pituus:  163  cm
Paino:  55 kg
Kätisyys:  oikeakätisyys, kahden käden rysty
Ammattilaisena:  1992–2009
Palkintorahat:  8 128 126 USD
Kaksinpeli
Paras sijoitus:  8  (9. helmikuuta 2004)
Voitot/tappiot:  492–419
Nelinpeli
Paras sijoitus:  1  (23. lokakuuta 2000)
Voitot/tappiot:  566–295
Aiheesta muualla
www.ai-sugiyama.com
ITF
WTA
Ai Sugiyama (jap. 杉山愛; s. 5. heinäkuuta 1975) on japanilainen tennispelaaja. Hän syntyi Jokohamassa ja aloitti ammattilaisuransa vuonna 1992.
Sugiyama nousi 23. lokakuuta 2000 nelinpelaajana maailman rankinglistan ykköseksi. Kaksinpelin rankinglistalla hän oli parhaimmillaan kahdeksas helmikuussa 2004. Hän voitti urallaan kuusi kaksinpelin ja 38 nelinpelin WTA-turnausta.
Sugiyama kuului naisten nelinpelimestaruuden voittaneeseen pariin Yhdysvaltain avoimissa 2000, Ranskan avoimissa 2003 ja Wimbledonissa 2003. Yhdysvalloissa parina oli Julie Halard-Decugis, kahdessa jälkimmäisessä Kim Clijsters. Lisäksi hän voitti Mahesh Bhupathin kanssa sekanelinpelin Yhdysvaltain avoimissa vuonna 1999. Kaksinpelissä Sugiyama ylsi puolivälieriin Australian avoimissa 2000 ja Wimbledonissa 2004.
Sugiyama lopetti tennisuransa vuonna 2009.
Aiheesta muualla

Kuvia tai muita tiedostoja aiheesta Ai Sugiyama Wikimedia Commonsissa
489

| --- | --- |
Vuosisadat: 200-luku · 300-luku · 400-luku · 500-luku · 600-luku
Vuosikymmenet: 390-luku · 400-luku · 410-luku · 420-luku · 430-luku · 440-luku 450-luku · 460-luku · 470-luku · 480-luku · 490-luku · 500-luku
Vuodet: 390 · 391 · 392 · 393 · 394 · 395 · 396 · 397 · 398 · 399 400 · 401 · 402 · 403 · 404 · 405 · 406 · 407 · 408 · 409 410 · 411 · 412 · 413 · 414 · 415 · 416 · 417 · 418 · 419 420 · 421 · 422 · 423 · 424 · 425 · 426 · 427 · 428 · 429 430 · 431 · 432 · 433 · 434 · 435 · 436 · 437 · 438 · 439 440 · 441 · 442 · 443 · 444 · 445 · 446 · 447 · 448 · 449 450 · 451 · 452 · 453 · 454 · 455 · 456 · 457 · 458 · 459 460 · 461 · 462 · 463 · 464 · 465 · 466 · 467 · 468 · 469 470 · 471 · 472 · 473 · 474 · 475 · 476 · 477 · 478 · 479 480 · 481 · 482 · 483 · 484 · 485 · 486 · 487 · 488 · 489 490 · 491 · 492 · 493 · 494 · 495 · 496 · 497 · 498 · 499 500 · 501 · 502 · 503 · 504 · 505 · 506 · 507 · 508 · 509
Tapahtumia

Teoderik Suuri voitti 28. elokuuta Odovakarin Isonzon taistelussa ja 27. syyskuuta Veronan taistelussa.
Abu Dhabin haukkasairaala

Abu Dhabin haukkasairaala (arab. مستشفى أبو ظبي للصقور‎, Mustašfan ’Abū Ẓabī li-ṣ-ṣuqūr) on Arabiemiraateissa toimiva julkinen instituutio, joka ensimmäisenä aloitti eläinlääketieteellisten palveluiden tarjoamisen ainoastaan haukoille. Sittemmin se on laajentanut toimialaansa.
Abu Dhabin ympäristövirasto perusti haukkasairaalan, joka avattiin Abu Dhabiin 3. lokakuuta 1999. Siitä tuli Arabiemiraattien suurin haukkasairaala. Noin 11 000 haukkaa on vuosittain vastaanotettu sinne tutkimuksia ja hoitoa varten. Haukkoja on tuotu sairaalaan paitsi Arabiemiraattien sisältä, myös esimerkiksi Saudi-Arabiasta, Kuwaitista ja Bahrainista. Abu Dhabin haukkasairaala ryhtyi myös työhön koulutuksen ja tietoisuuden edistämiseksi sekä tutkimukseen. Vuonna 2006 Abu Dhabin haukkasairaalassa aloitettiin haukkojen lisäksi myös muiden lintu- ja siipikarjalajien hoitaminen. Vuonna 2007 haukkasairaala avasi ovensa palkitulle turismiohjelmalle. Siitä onkin tullut yksi Abu Dhabin emiirikunnan merkittävistä matkailukohteista.
1. heinäkuuta 2007 Abu Dhabin haukkasairaalan yhteyteen avattiin lemmikkieläinten hoitokeskus, jossa harjoitetaan kenneltoimintaa. Vuonna 2011 avattiin agilitypuisto. Abu Dhabin haukkasairaalan lemmikkieläinten hoitokeskus on erikoistunut koirien lisäksi myös kissoihin ja on saanut International Society of Feline Medicinen kultastandardisertifikaatin. Vuonna 2010 Abu Dhabin haukkasairaala asetettiin Abu Dhabin toimeenpanevan neuvoston päätöksellä vastuuseen myös vasta perustetusta Abu Dhabin eläinsuojasta. Vuonna 2011 perustettiin sairaalan yhteyteen haukkojen jalostuskeskus. Abu Dhabin haukkasairaala on saanut lukuisia palkintoja ja tunnustusta myös Euroopasta ja Yhdysvalloista.
3753 Cruithne

| 3753 Cruithne |
| --- | --- |
 3753 Cruithne
Löytäminen
Löytäjä:  Duncan Waldron
Löytöpäivä:  10. lokakuuta 1986
Muut nimet:  1983 UH ja 1986 TO
Fyysiset ominaisuudet
Massa:  1.3e+14 kg
Tiheys:  2 grammaa per kuutiosenttimetri
Halkaisija:  5  km ja 2,071  km
Pyörähdysaika:  27,4 h ja 27,3099 h
Albedo:  0,365
Näennäinen magnitudi:  16,46
Absoluuttinen magnitudi:  15,6  ja 15,48
Asteroidiluokka:  Q-tyypin asteroidi (en)
Kiertorata
Kiertokohde:  Aurinko
Eksentrisyys:  0,515 , 0,5148077  tai 0,5148666376775816
Inklinaatio:  19,81 astetta, 19,80562 astetta tai 19,80151061216259 astetta
Keskianomalia:  130,86008 astetta tai 273,2125721905455 astetta
Kiertoaika:  1,0 vuosi ja 364,0333413841958 vuorokautta
Periapsis:  0,4840735 au ja 0,4840493395493040 au
Apoapsis:  1,511 au ja 1,511481692297588 au
Radan isoakselin puolikas:  0,9976941 au ja 0,9977655159234458 au
Aiheesta muualla
Minor Planet Center
JPL Small-Body Database
Cruithne ja Maa näyttävät seuraavan toisiaan 1:1 orbitaalisella resonanssilla Aurinkoon nähden.
3753 Cruithne on aurinkoa hevosenkenkäradassa kiertävä asteroidi. Se kuuluu Maan lähelle tulevien Aten-asteroidien ryhmään. Sen kiertoaika on vain hieman alle vuoden. Vaikka se kuuluu Maan läheisiin asteroideihin, se ei voi koskaan törmätä maahan. Sen läpimitta on noin viisi kilometriä ja lähimmillään Maata se käy noin 15 miljoonan kilometrin etäisyydellä . Cruithne löydettiin vuonna 1986, mutta sen erikoinen kiertorata vahvistettiin vasta 1997. J. D. Waldron löysi Cruithnen vuonna 1986. Ennen nimeämistään asteroidi tunnettiin tunnuksella 1986 TO.
Mitat ja rata

Cruithnen halkaisija on noin viisi kilometriä, ja sen lähin lähestymistapa Maahan on 12 miljoonaa kilometriä (0,080 AU), mikä on noin kolmekymmentä kertaa Maan ja Kuun välinen etäisyys. Vuodesta 1994 vuoteen 2015 Cruithne lähestyi maata joka vuosi joka marraskuu.
Vaikka Cruithnen kiertoradan ei uskota olevan vakaa pitkällä aikavälillä, Wiegertin ja Innanen laskelmat osoittivat, että se on todennäköisesti ollut synkronoitu Maan kiertoradan kanssa pitkään. Ei ole vaaraa törmäyksestä Maahan miljooniin vuosiin, jos koskaan. Sen kiertorata ja Maan rata eivät kohtaa, ja sen kiertoratataso on tällä hetkellä kallistettu Maan tasoon 19,8°. Cruithne, jonka suurin lähellä Maan magnitudia on +15,8, on Plutoa himmeämpi ja vaatisi vähintään 320 millimetrin (12,5 tuumaa) heijastavan kaukoputken nähdäkseen.
Cruithne on normaalilla elliptisellä kiertoradalla Auringon ympäri. Sen kiertoaika Auringon ympäri, noin 364 päivää 2000-luvun alussa, on lähes yhtä suuri kuin Maan. Tämän vuoksi Cruithne ja Maa näyttävät "seuraavan" toisiaan polullaan Auringon ympäri. Tästä syystä Cruithnea kutsutaan joskus "Maan toiseksi kuuksi". Se ei kuitenkaan kiertä Maata eikä ole kuu. Vuonna 2058 Cruithne on 0,09 AU:n (13,6 miljoonan kilometrin tai 8,5 miljoonan mailin) etäisyydellä Marsista.
Galleria

Cruithnen etäisyys Maahan (sininen) ja Aurinkoon (keltainen) piirrettynä 500 vuoden (ylhäällä) ja 10 vuoden (alhaalla) ajalta.
Suunnitelma, joka näyttää mahdolliset radat gravitaatiokäyrillä (ei mittakaavassa).
Esimerkki hevosenkengän kiertoradalta
Keltainen = Aurinko, Sininen = Maa, Magenta = (419624) 2010 SO16.
Cruithne näyttää tekevän pavun muotoisen kiertoradan Maan näkökulmasta.
Alan Dinehart

Alan Dinehart
Alan Mason Dinehart (3. lokakuuta 1889 Saint Paul, Minnesota – 17. heinäkuuta 1944 Hollywood, Kalifornia) oli yhdysvaltalainen näyttelijä, joka esiintyi Broadwaylla ja aloitti lisäksi elokuvauran vuonna 1931. Hän oli kuolemaansa saakka naimisissa näyttelijä Mozelle Brittonin kanssa, ja molemmat puolisot on haudattu Forest Lawn Memorial Parkiin. Dinehart sai kaksi lasta.
Elokuvia, joissa Dinehart esiintyi, olivat muiden muassa Suurkaupungin houkutuslinnut (1931) ja Supernatural (1933).
Aiheesta muualla

Alan Dinehart Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Alan Dinehart
Käännös suomeksi
Abu Fuad

Fouad Hanafi-Eweiss  (s. 1945 Kairo), tunnettu nimellä Abu Fuad, on tamperelainen ravintoloitsija, joka avasi kebab-ravintolan Tampereelle vuonna 1982 ja oli yksi Suomen ensimmäisiä kebab-ravintoloitsijoita.
Fuad Hanafi-Eweiss kouluttautui Egyptin armeijan lentäjäksi. Hän kuitenkin riitautui ilmavoimien akatemian johtajan Hosni Mubarakin kanssa ja joutui muuttamaan Ruotsin kautta Suomeen 1971.
Hän työskenteli Tampereella kahviloissa, ravintoloissa ja pubeissa, kunnes perusti ensin Sadat Padat -ravintolan ja vuonna 1982 omaa nimeään kantavan Abu Fuadin.
Alkuperäinen Abu Fuad -ravintola Koskikeskuksessa suljettiin 2012.
Sittemmin Abu Fuad -nimellä on toiminut ravintoloita Rautatieaseman ruokatorilla, Nokia Arenalla ja Pirkkalan Prismassa. Abu Fuad jäi eläkkeelle vuonna 2016. Teivon Liha ja myöhemmin Tapola lisensoi Abu Fuad -tuotemerkin ja myy nimellä tuotteita päivittäistavarakaupassa.
Alan Dale

| Alan Dale |
| --- | --- |
 Alan Dale vuonna 2009
Henkilötiedot
Syntynyt: 6. toukokuuta 1947 (ikä 77) Dunedin Uusi-Seelanti
Puoliso:  Tracey Pearson (1990–)
Näyttelijä
Aktiivisena:  1979–
Aiheesta muualla
IMDb 
Elonet
Alan Hugh Dale (s. 6. toukokuuta 1947 Dunedin Uusi-Seelanti) on uusiseelantilainen näyttelijä, joka tunnetaan muun muassa roolistaan Charles Widmorena televisiosarjassa Lost ja Caleb Nicholin roolista televisiosarjassa O.C. Hänen ensimmäisiä kansainvälisiä televisioroolejaan oli vuonna 1985 alkanut kahdeksanvuotinen rooli Jim Robinsonina australialaisessa saippuasarjassa Neighbours. Dale on esittänyt vuodesta 2017 Dynastiassa Joseph Andersia.
Televisioroolien lisäksi Dale on myös esiintynyt muun muassa elokuvissa Star Trek: Nemesis (2002), Indiana Jones ja kristallikallon valtakunta (2008) ja The Girl with the Dragon Tattoo (2011).
Dale oli naimisissa Claire Dalen kanssa vuosina 1968–1979. Nykyään hän on naimisissa entisen Miss Australian Tracey Pearsonin kanssa ja heillä on neljä lasta.
Aiheesta muualla

Alan Dale Internet Movie Databasessa. (englanniksi)
Leena Löyttyniemi

Leena Marjatta Löyttyniemi (o.s. Varjokallio, s. 27. tammikuuta 1938 Riihimäki) on suomalainen kotitalousopettaja, joka toimi vuosina 1979–2000 Kotitalous-lehden päätoimittajana ja 1988–2008 Suomen Naisyhdistyksen puheenjohtajana. Hänet tunnetaan perhepolitiikan vaikuttajana, kuluttajakasvatuksen uranuurtjana sekä naisten asemaa ja maanpuolustusta esillä pitävänä keskustelijana.
Riihimäen varuskunta-alueella sotilasvirkamiehen tyttärenä varttunut Leena Varjokallio, sittemmin Löyttyniemi, valmistui vuonna 1962 Helsingin Kotitalousopettajaopistosta. Toimittuaan vuoden Järvenpäässä harjoituskoulun opettajana hän siirtyi Kotitalousopettajien liiton sihteeriksi. Vuonna 1970 hänet valittiin liiton toiminnanjohtajaksi. Hän opiskeli työn ohessa muun muassa kodin taloustiedettä ja kasvatustiedettä. 1970-luvun lopulla hän piti sapattivuoden ja suoritti filosofian maisterin tutkinnon pääaineenaan aikuiskasvatus. Hänet nimitettiin Kotitalous-lehden päätoimittajaksi, mistä tehtävästä hän jäi eläkkeelle 62-vuotiaana vuonna 2000. Hän oli Naisjärjestöjen Keskusliiton hallituksen jäsen vuodesta 1973, ja vuosina 1979–1982 varapuheenjohtaja. Suomen Naisyhdistyksen puheenjohtajana ja hiipuneen toiminnan elvyttäjänä Leena Löyttyniemi toimi kahden vuosikymmenen ajan vuodesta 1988.
Löyttyniemen luottamustehtäviin ovat kuuluneet myös Väestöliiton työryhmät, SOK:n kotitalousvaliokunta, Jenny ja Antti Wihurin rahaston hallitus, Sotilaskotiliitto, Villa Lanten Ystävien hallitus ja Suomen Rooman-insituutin valtuuskunta. Löyttyniemi kävi maanpuolustuskurssin 1979 ja oli mukana Maanpuolustus-lehden ja Sotilaskoti-lehden toimituskunnissa. Hän on tehnyt vapaaehtoistyötä muun muassa HelsinkiMissiossa ja Santahaminan varuskunnan sotilaskotiyhdistyksessä.
Leena Löyttyniemi on kirjoittanut kolumneja Uuteen Suomeen ja Ilta-Sanomiin sekä mielipidekirjoituksia moniin muihinkin lehtiin erityisesti kodin ja koulun kysymyksistä. Kirjoituksiaan hän on koonnut omakustannekirjoiksi.
Leena Löyttyniemen aviopuoliso on Sanomalehtien liiton entinen toimitusjohtaja Veikko Löyttyniemi.